ફાયર બ્રિગેડ સુત્રો દ્વારા જાણવા મળ્યા મુજબ ગત રોજ ઢળતી બપોરના ગરબાડા તાલુકાના માતવા ગામે પટેલ ફળીયામા રહેતા સકરાભાઇ દીતાભાઇ બાંગડીયાના નળીયાવાળા મકાનમાં શોર્ટ સર્કીટના કારણે આગ ભભૂકી ઉઠી હતી અને દિવસ દરમિયાન તેજ પવનના સુસવાટાના કારણે આગ પ્રચંડ બની હતી અને આગની લપેટમાં પાસ પાસે રહેતા બાંગડીયા કુટુંબના ઝીંતરાભાઇ નાનાભાઇ, હીરૃભાઇ નાનાભાઇ, સુમનભાઇ ઝીંતરાભાઇ, કમલાભાઇ રૃપલાભાઇ, ચેનીયાભાઇ સકરાભાઇ, મીતીયાભાઇ સકરાભાઇ, માજુભાઇ કમલાભાઇ, લુંજીયાભાઇ માનસિંગભાઇ મનુભાઇ માનસિંગભાઇ તથા સનુભાઇ માનસિંગભાઇ વગેરેના નવ જેટલા નળીયાવાળા કાચા મકાન તથા એક ઝુપડું આવી જતા ઘરવખરી સરસામાન, અનાજ, દાગીના, કપડાલત્તા વગેરે સંપૂર્ણ બળીને રાખ થઇ જતાં આગમાં લાખો રૃપિયાનું નુકસાન થયાનું અનુમાન છે.